śālākairdhíṣṇyānvyāghāráyati tátpratiprasthātā́ pātnīvataṃ gráhaṃ gr̥hṇāti yajñādvaí prajāḥ prájāyante yajñā́tprajā́yamānā mithunātprájāyante mithunā́tprajā́yamānā antató yajñásya prájāyante tádenā etádantató yajñásya mithunā́tprajánanātprájanayati tásmānmithunā́tprajánanādantató yajñásyemā́ḥ prajāḥ prájāyante tásmātpātnīvatáṃ gr̥hṇāti